Рускія войскі перахапілі ініцыятыву, ударылі ў штыкі і адціснулі з пазіцый спачатку цэнтр, а потым і левае крыло войскаў Удзіно. Французы пачалі адступаць па ўсёй лініі і паспрабавалі затрымацца на пясчаных узвышшах правага берага ракі Нішча, але вымушаны былі адысці за яе і заняць пазіцыі на левым беразе ля в. Клясціцы. У 8 гадзін раніцай 19 ліпеня рускія авалодалі правабярэжжам ракі і размясціліся супраць непрыяцельскіх пазіцый.